Som materiel valgtes 37 [[biogas]]-ledbusser af typen MAN Lion’s City GL CNG med yderligere fire i reserve. Busserne fik plads til 147 passagerer mod 82 passagerer i de gamle og havde som noget nyt fri ind- og udstigning af alle døre.<ref>[http://ing.dk/artikel/koebenhavns-travleste-buslinje-skal-koere-paa-biogas-177021 Københavns travleste buslinje skal køre på biogas] ''[[Ingeniøren]]'', 22 Juni 2015.</ref><ref>[http://www.mynewsdesk.com/dk/mantruck-bus/pressreleases/nye-man-ledbusser-baner-vej-for-effektiv-passagertransport-1886651 ''Nye MAN ledbusser baner vej for effektiv passagertransport''], pressemeddelelse fra MAN, 30. marts 2017.</ref> For at markere at det var højklassede busser, blev de desuden turkisfarvede med gule hjørner for og bag.<ref name="13. udbud" /><ref name="Udbud i gang">[http://myldretid.dk/nyheder/nr/870 ''Movias 12. og 13. udbud i gang''] af Thomas de Laine. Myldretid.dk, 18. september 2014.</ref> Før serieproduktionen af busserne gik i gang, blev der dog indsat en almindelig bus i det planlagte design på linje 5A som forsøg for at finde ud af, hvad passagerne syntes om det.<ref name="Turkis" /> Desuden blev navnet undersøgt. Her viste det sig, at to trediedele af de adspurgte ikke mente, at +Way passede til busser, mens halvdelen omvendt mente, at et af alternativerne, CityLine, gjorde. Som følge deraf ønsker Movia at markedsføre konceptet som CityLine overfor passagererne, idet det dog stadig kaldes +Way overfor kommuner og andre samarbejdspartnere. Med det nye navn fulgte også en ændring af linjenummeret til [[Linje 5C|5C]], hvor C blev det nye produktbogstav for CityLine-busser.<ref>[http://myldretid.dk/nyheder/nr/900 ''+Way bliver til CityLine - udadtil''] af Thomas de Laine. Myldretid.dk, 24. februar 2016.</ref>
Filosofi Historie Foreninger Organisationer